ΓΡΑΠΤΗ ΕΡΩΤΗΣΗ E-2767/02

υποβολή: Kathleen Van Brempt (PSE) προς την Επιτροπή

(1 Οκτωβρίου 2002)

Θέμα: CELEX — Πρόσβαση του κοινού σε πληροφορίες που αφορούν τις εργασίες και τη νομοθεσία της Ευρωπαϊκής Ένωσης

Οι πολίτες δεν έχουν πρόσβαση στη βάση δεδομένων CELEX των Ευρωπαϊκών Κοινοτήτων παρά μόνον:

- είτε με την πληρωμή συνδρομής που κοστίζει το κατ' αποκοπήν ποσό των 1 140 ευρώ ετησίως·

- είτε μέσω ενός συστήματος στο πλαίσιο του οποίου πληρώνουν κάθε φορά που συμβουλεύονται ένα έγγραφο (pay per view), και η τιμή ανά έγγραφο ανέρχεται κατά μέσον όρο σε 1,2 ευρώ.

Πως δικαιολογεί η Ευρωπαϊκή Επιτροπή την κατάσταση αυτή, ειδικότεραπό το φως του δικαιώματος πρόσβασης των πολιτών στις πληροφορίες που αφορούν τις εργασίες και τη νομοθεσία της Ευρωπαϊκής Ένωσης αφενός, και του δικαιώματος ίσης πρόσβασης των πολιτών στις πληροφορίες αυτές αφετέρου, λαμβάνονταςπόψη ότι τα δικαιώματα αυτά αναγνωρίζονται σε διάφορα κοινοτικά κείμενα·

Ποια μέτρα προτίθεται να λάβει η Ευρωπαϊκή Επιτροπή για να θέσει όσο το δυνατόν συντομότερα τέρμα σε αυτήν την παραβίαση των δικαιωμάτων των ευρωπαίων πολιτών· Πότε προτίθεται η Επιτροπή να λάβει τα μέτρα αυτά·

Απάντηση της κ. Reding εξ ονόματος της Επιτροπής

(13 Νοεμβρίου 2002)

Το δικαίωμα πρόσβασης του κοινού σε πληροφορίες που αφορούν τη νομοθετική δραστηριότητα των θεσμικών οργάνων και τη νομοθεσία της Ευρωπαϊκής Ένωσης εξασφαλίζεται μέσω του συστήματος EUR-Lex. Το σύστημα αυτό είναι μιαπηρεσία του διαδικτύου που προσφέρεται εντελώς δωρεάν από την 1η Ιανουαρίου του 2002 και κατά συνέπεια παρέχεται ελεύθερη πρόσβαση στο σύνολο της ισχύουσας ευρωπαϊκής νομοθεσίας.

Οι τρέχουσες εξελίξεις θα επιτρέψουν, με τη σύμφωνη γνώμη των αντίστοιχων θεσμικών οργάνων, να θέσουν στη διάθεση του κοινού το σύνολο των προπαρασκευαστικών πράξεων που καταρτίζονται κατά τη διάρκεια μιας νομοθετικής διαδικασίας μέσω της EUR-Lex πριν από τη δημοσίευση τους στην Επίσημη Εφημερίδα. Σήμερα, οι εν λόγω προπαρασκευαστικές πράξεις επισημαίνονται στα δημόσια αρχεία του Κοινοβουλίου, του Συμβουλίου και της Επιτροπής. Βαθμιαία, το πλήρες κείμενο των πράξεων αυτών θα βρίσκεται στη διάθεση του κοινού μέσω της EUR-Lex και των αρχείων. Εκ παραλλήλου, έχουν ξεκινήσει και εκδοτικές εργασίες προκειμένου η πρόσβαση του πολίτη στις εν λόγω πληροφορίες να καταστεί πιο κατανοητή.

Η CELEX δεν είναι ένα απλό μέσο πρόσβασης σε νομοθετικά κείμενα αλλά μια βάση δεδομένων που καλύπτει εξολοκλήρου τη νομοθεσία, τις προπαρασκευαστικές πράξεις, τη νομολογία και τις κοινοβουλευτικές ερωτήσεις. Τα έγγραφα αναλύονται συστηματικά, ευρετηριάζονται και συσχετίζονται. Η CELEX προσφέρει δυνατότητες διεξοδικότατης αναζήτησης βάσει πολλαπλών κριτηρίων και ανταποκρίνεται για το λόγο αυτό σε ειδικές επαγγελματικές ανάγκες. Επιπλέον, η Celex διαθέτει μέσα οπτικής παρουσίασης, όπως την ταυτόχρονη απεικόνιση ενός κειμένου σε δύο γλώσσες, εστίαση σ'ένα κείμενο ή την εμφάνιση επιλεγμένων δεδομένων αναζήτησης. Συνεπώς απαιτούνται κατάλληλες επενδύσεις οι οποίες εν μέρει χρηματοδοτούνται μέσω των συνδρομών και των χορηγήσεων άδειας.

Εκτός από τις άμεσες συνδρομές μέσω είτε κατόχων αδείας είτε αντιπροσώπων πύλης δικτύου,πάρχει και η δυνατότητα δωρεάν πρόσβασης στη CELEX, ή με μειωμένο κόστος, μέσω των γνωστών κέντρων τεκμηρίωσης και ενημέρωσης (δίκτυο των κέντρων ευρωπαϊκής τεκμηρίωσης, euro-infocentres, info points, κέντρα αγροτικής πληροφόρησης, κ.τ.λ.). Η μεσολάβηση αυτών των κέντρων αποτελεί εκ νέου μια εγγύηση για τον πολίτη: ειδικοίπεύθυνοι τεκμηρίωσης, τροφοδότες της εν λόγω βάσης, είναι στη διάθεση του για ενημέρωση.